Document ID: 31995R1238

ΚΑΝΟΝΙΣΜΟΣ (ΕΚ) αριθ. 1238/95 ΤΗΣ ΕΠΙΤΡΟΠΗΣ της 31ης Μαΐου 1995 για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τα τέλη που καταβάλλονται στο κοινοτικό γραφείο φυτικών ποικιλιών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2100/94 του Συμβουλίου της 27ης Ιουλίου 1994 για τα κοινοτικά δικαιώματα επί φυτικών ποικιλιών (1), και ιδίως το άρθρο 113,
Εκτιμώντας:
ότι ο κανονισμός (ΕΚ) αριθ. 2100/94 (εφεξής «βασικός κανονισμός») εφαρμόζεται από το κοινοτικό γραφείο φυτικών ποικιλιών («το γραφείο») 7 ότι τα έσοδα του γραφείου θα πρέπει κατ' αρχήν να είναι επαρκή ώστε ο προϋπολογισμός του γραφείου να είναι ισοσκελισμένος και τέτοια έσοδα πρέπει να εξασφαλίζονται από τα τέλη που καταβάλλονται από ιδιώτες για υπηρεσιακές πράξεις που προβλέπονται στο βασικό κανονισμό και στον κανονισμό (ΕΚ) αριθ. 1239/95 της Επιτροπής της 31ης Μαΐου 1995 για τις λεπτομέρειες εφαρμογής του κανονισμού (ΕΚ) αριθ. 2100/94 του Συμβουλίου όσον αφορά τους διαδικαστικούς κανόνες ενώπιον του γραφείου για τα κοινοτικά δικαιώματα επί φυτικών ποικιλιών (2), (εφεξής κανονισμός διαδικασίας) και από τα ετήσια τέλη καθόλη τη διάρκεια του κοινοτικού δικαιώματος επί φυτικής ποικιλίας 7 ότι η επιδότηση από το γενικό προϋπολογισμό των Ευρωπαϊκών Κοινοτήτων δύναται να καλύπτει τις δαπάνες τις σχετικές με το στάδιο της αρχικής λειτουργίας του Γραφείου για τη μεταβατική περίοδο που προβλέπεται στο άρθρο 113 παράγραφς 3 στοιχείο β) του κανονισμού 7 ότι η περίοδος αυτή είναι δυνατόν να παραταθεί επί ένα χρόνο σύμφωνα με την ίδια διάταξη 7 ότι, αυτού του είδους η παράταση της μεταβατικής περιόδου, πρέπει να εξετασθεί μόνο εάν δεν έχει αποκτηθεί επαρκής πείρα προκειμένου να καθορισθούν λογικά επίπεδα τελών που εξασφαλίζουν την αρχή της αυτοχρηματοδότησης, χωρίς, ωστόσο, να θίγεται η αποτελεσματικότητα του κοινοτικού συστήματος προστασίας των φυτικών ποικιλιών 7 ότι, η αναγκαία πείρα μπορεί να αποκτηθεί μόνο βάσει του αριθμού των αιτήσεων για τη χορήγηση του κοινοτικού δικαιώματος επί φυτικής ποικιλίας, τις δαπάνες των γραφείων εξέτασης και της πραγματικής διάρκειας των κοινοτικών δικαιωμάτων επί φυτικών ποικιλιών που παραχωρήθηκαν 7 ότι, το ύψος των τελών πρέπει να βασίζεται στις αρχές της ορθής δημοσιονομικής διαχείρισης του γραφείου και ιδίως στις αρχές της οικονομίας και του κόστους-ωφέλειας 7 ότι, με σκοπό την απλούστευση χειρισμού από το προσωπικό του γραφείου, τα τέλη θα πρέπει να καθορίζονται, αλλά επίσης να χρεώνονται και να πληρώνονται στην ίδια νομισματική μονάδα που χρησιμοποιείται στον προϋπολογισμό του γραφείου 7 ότι τα τέλη για τις αιτήσεις πρέπει να είναι ενιαία και να καλύπτουν μόνο τη διεκπεραίωση, στο γραφείο, αίτησης για δικαίωμα κοινοτικής φυτικής ποικιλίας, η οποία υποβάλλεται σχετικά με οποιοδήποτε φυτικό είδος 7 ότι, η προθεσμία για την καταβολή των τελών αιτήσεως, όπως προβλέπεται στο άρθρο 51 του βασικού κανονισμού πρέπει να θεωρείται ως περίοδος μεταξύ των πράξεων που είναι αναγκαίες για την πληρωμή και της παραλαβής της πληρωμής αυτής από το γραφείο, ιδίως για την ταχεία ανάκτηση των δαπανών οι οποίες προέκυψαν για το γραφείο, αφενός, και, αφετέρου, για τη διευκόλυνση της αποτελεσματικής διαδικασίας υποβολής των αιτήσεων δεδομένης της μεγάλης απόστασης που μπορεί να υπάρχει μεταξύ αιτούντων και του γραφείου 7 ότι το σύνολο των τελών εξέτασης τα οποία χρεώνονται για τη διεξαγωγή τεχνικής εξέτασης πρέπει κατ' αρχήν να εξισορροπεί το σύνολο των τελών τα οποία καταβάλλει το γραφείο σε όλα τα γραφεία εξέτασης 7 ότι οι δαπάνες για τη διατήρηση της συλλογής αναφοράς δεν είναι απαραίτητο να καλύπτονται μόνο από τα χρεωθέντα τέλη εξέτασης 7 ότι το ύψος του τέλους εξέτασης ποικίλλει μεταξύ τριών ομάδων φυτικών ειδών βάσει της εμπειρίας που έχουμε στη διάθεσή μας στο πλαίσιο των υφιστάμενων εθνικών καθεστώτων προστασίας φυτικών ποικιλιών 7 ότι τα ετήσια τέλη για τη διάρκεια ισχύος του κοινοτικού δικαιώματος επί φυτικής ποικιλίας αποτελούν συμπληρωματικό εισόδημα για το γραφείο, αλλά, πρέπει μεταξύ άλλων, να καλύπτουν και τις δαπάνες τις σχετικές με τον τεχνικό έλεγχο των ποικιλιών μετά την παραχώρηση κοινοτικού δικαιώματος επί φυτικής ποικιλίας και, συνεπώς, πρέπει να συμφωνούν με τις ομάδες που έχουν καθορισθεί για τα τέλη εξέτασης 7 ότι το τέλος προσφυγής πρέπει να είναι ενιαίο ώστε να καλύπτει το μεγαλύτερο μέρος των δαπανών που αφορούν τις διαδικασίες προσφυγής, εκτός των δαπανών των σχετικών με την τεχνική εξέταση σύμφωνα με τα άρθρα 55 και 56 του βασικού κανονισμού ή οποιαδήποτε αποδεικτική διαδικασία 7 ότι δύο διαφορετικές ημερομηνίες για την καταβολή του τέλους αιτήσεως χρησιμεύουν ως κίνητρο για τους προσφεύγοντες να επανεξετάσουν την προσφυγή τους, βάσει των αποφάσεων που ελήφθησαν από το γραφείο σύμφωνα με το άρθρο 70 παράγραφος 2 του βασικού κανονισμού 7 ότι άλλα τέλη τα οποία αφορούν ειδικές προσφυγές καλύπτουν, κατ' αρχήν, τις δαπάνες τις σχετικές με τη διεκπεραίωση των προσφυγών αυτών από το γραφείο, συμπεριλαμβανομένης και της λήψης αποφάσεων επί αυτών 7 ότι, για να εξασφαλισθεί ευελιξία στην διαχείριση των δαπανών, ο πρόεδρος του γραφείου θα μπορεί να καθορίζει τέλη οφειλόμενα για τις εκθέσεις εξέτασης, οι οποίες ήδη υπάρχουν κατά την ημερομηνία της αίτησης και δεν είναι διαθέσιμες στο γραφείο και για τη χορήγηση ειδικών υπηρεσιών 7 ότι μπορούν να επιβληθούν προόσθετες επιβαρύνσεις επί των τελών προκειμένου να μειωθούν μη αναγκαίες δαπάνες του γραφείου οι οποίες προκύπτουν από την έλλειψη συνεργασίας μεμονωμένων αιτούντων ή κατόχων επί φυτικής ποικιλίας με το γραφείο 7 ότι, δεδομένου του άρθρου 117 του βασικού κανονισμού, ο παρών κανονισμός θα πρέπει να αρχίσει να ισχύει το ταχύτερο δυνατόν 7 ότι έγιναν διαβουλεύσεις με το διοικητικό συμβούλιο του γραφείου 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Δικαιωμάτων επί Φυτικών Ποικιλιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Πεδίο εφαρμογής
1. Τα οφειλόμενα τέλη στο γραφείο, όπως προβλέπεται στο βασικό κανονισμό και στον κανονισμό διαδικασίας, πρέπει να χρεώνονται σύμφωνα με τον παρόντα κανονισμό.
2. Τα οφειλόμενα στο γραφείο τέλη καθορίζονται, χρεώνονται και πληρώνονται σε Ecu.
3. Οι διατάξεις της παραγράφου 1 και 2 εφαρμόζονται, τηρουμένων των αναλογιών, για όλες τις πρόσθετες επιβαρύνσεις των τελών που πρέπει να καταβάλλονται στο γραφείο.
4. Τα τέλη τα οποία δύνανται να χρεώνονται από αρχές κρατών μελών δυνάμει των διατάξεων του βασικού κανονισμού ή του παρόντος κανονισμού, διέπονται από τους σχετικούς εθνικούς κανόνες.
5. Όταν ο πρόεδρος του γραφείου εξουσιοδοτείται να λάβει απόφαση σχετικά με το ύψος των τελών και τον τρόπο πληρωμής, οι αποφάσεις αυτές θα πρέπει να δημοσιεύονται στην Επίσημη Εφημερίδα του γραφείου.
Άρθρο 2
Γενικές διατάξεις
1. Για κάθε μεμονωμένο σχετικό θέμα, κάθε διάδικος όπως ορίζεται στον κανονισμό διαδικασίας υποχρεούται να καταβάλει τα τέλη ή τις πρόσθετες επιβαρύνσεις. Στην περίπτωση πολλών μερών της διαδικασίας που ενεργούν από κοινού ή κάποιος ενεργεί επ' ονόματί τους, το κάθε ένα από αυτά θα είναι υποχρεωμένο να καταβάλει την πληρωμή αυτή εις ολόκληρον.
2. Εκτός αν υπάρχει αντίθετη διάταξη στον παρόντα κανονισμό, οι διατάξεις που αφορούν τις διαδικασίες ενώπιον του γραφείου, συμπεριλαμβανομένων εκείνων που αφορούν τις γλώσσες, εφαρμόζονται όπως ορίζεται στον κανονισμό διαδικασίας.
Άρθρο 3
Τρόπος πληρωμών
1. Τα τέλη και οι πρόσθετες επιβαρύνσεις που οφείλονται στο γραφείο καταβάλλονται με μεταβίβαση σε τραπεζικό λογαριασμό επ' ονόματι του γραφείου.
2. Ο πρόεδρος του γραφείου μπορεί να επιτρέψει τους ακόλουθους τρόπους πληρωμής σύμφωνα με τους κανόνες και μεθόδους που θα καθιερωθούν με το άρθρο 36 παράγραφος 1 στοιχείο δ) του βασικού κανονισμού:
α) με έκδοση επιταγής ή έμβασμα, πληρωτέα σε Ecu στο γραφείο ή β) μεταφορά σε Ecu σε λογαριασμό ταχυδρομικών επιταγών του γραφείου ή γ) κατάθεση σε λογαριασμό του γραφείου σε Ecu.
Άρθρο 4
Ημερομηνία που πρέπει να θεωρείται ως ημερομηνία κατά την οποία η καταβολή του τέλους παραλήφθηκε από το γραφείο
1. Η ημερομηνία κατά την οποία πρέπει να θεωρείται ότι η καταβολή των τελών και πρόσθετων επιβαρύνσεων ελήφθηκε από το γραφείο πρέπει να είναι η ημερομηνία κατά την οποία το ποσό της μεταβίβασης που αναφέρεται στο άρθρο 3 παράγραφος 1 πιστώθηκε πράγματι σε τραπεζικό λογαριασμό του γραφείου.
2. Όταν ο πρόεδρος του γραφείου επιτρέπει άλλους τρόπους καταβολής του τέλους σύμφωνα με το άρθρο 3 παράγραφος 2, ταυτόχρονα θα καθορίζει σύμφωνα με τις ίδιες προϋποθέσεις την ημερομηνία που θεωρείται ως ημερομηνία πληρωμής του τέλους.
3. Όταν θεωρείται ότι το τέλος δεν έχει παραληφθεί από το γραφείο, εντός της καθορισθείσας προθεσμίας, θεωρείται ότι η προθεσμία τηρήθηκε έναντι του γραφείου, εάν, εντός της σχετικής προθεσμίας, παρασχεθούν στο γραφείο γραπτά αποδεικτικά στοιχεία ότι ο καταβάλλων το τέλος προέβη στις αναγκαίες ενέργειες.
4. Το πρόσωπο που κατέβαλε το τέλος τεκμέρεται στις αναγκαίες ενέργειες κατά την έννοια της παραγράφου 3, εφόσον έδωσε την κατάλληλη εντολή σε τραπεζικό ίδρυμα ή ταχυδρομικό γραφείο για τη μεταφορά του ποσού σε Ecu σε τραπεζικό λογαριασμό του γραφείου.
5. Τα αποδεικτικά στοιχεία πρέπει να θεωρούνται επαρκή κατά την έννοια της παραγράφου 3 εάν υπάρχει απόδειξη τραπεζικού ιδρύματος για την πραγματοποίηση της πληρωμής ή ενός ταχυδρομικού γραφείου, για τη χορήγηση της εντολής μεταφοράς.
Άρθρο 5
Όνομα του καταβάλλοντος την πληρωμή και αντικείμενο της πληρωμής
1. Ο καταβάλλων τα τέλη ή τις πρόσθετες επιβαρύνσεις πρέπει να αναφέρει γραπτώς το όνομά του και το σκοπό της εν λόγω πληρωμής.
2. Εάν το γραφείο δεν μπορεί να καθορίσει το σκοπό της πληρωμής, ζητά από εκείνον που κατέβαλε την πληρωμή να το καθορίσει γραπτώς εντός προθεσμίας δύο μηνών. Εάν ο σκοπός της πληρωμής δεν καθοριστεί εντός της συγκεκριμένης προθεσμίας, η πληρωμή θεωρείται ότι δεν έχει γίνει και πρέπει να ανακτηθεί από εκείνον που την κατέβαλε.
Άρθρο 6
Καταβολή ανεπαρκούς ποσού
Θεωρείται κατ' αρχήν ότι τηρείται η προθεσμία για την καταβολή τελών ή πρόσθετων επιβαρύνσεων μόνο εάν ολόκληρο το ποσό του τέλους ή της πρόσθετης επιβάρυνσης ή και τα δύο έχουν καταβληθεί εγκαίρως. Εάν τα τέλη ή πρόσθετες επιβαρύνσεις δεν καταβάλλονται πλήρως, το ποσό το οποίο έχει καταβληθεί επιστρέφεται μετά την εκπνοή οποιασδήποτε πιθανής προθεσμίας για την πληρωμή. Το γραφείο μπορεί, ωστόσο, όταν θεωρείται ότι δικαιολογείται, να παραβλέπει τις περιπτώσεις όπου λείπουν μικρά σχετικά ποσά χωρίς να θίγονται τα δικαιώματα του καταβάλλοντος την πληρωμή.
Άρθρο 7
Τέλος αιτήσεως
1. Ο υποβάλλων αίτηση για κοινοτικό δικαίωμα επί φυτικής ποικιλίας καταβάλλει τέλος αιτήσεως 1 000 Ecu για τη διεκπεραίωση της αίτησης όπως προβλέπεται στο άρθρο 113 παράγραφος 2 στοιχεία α) του βασικού κανονισμού.
2. Ο αιτών μπορεί να πραγματοποιήσει τις ενέργειες εκείνες που είναι αναγκαίες για την καταβολή του τέλους αιτήσεως σύμφωνα με το άρθρο 3 πριν ή κατά την ημερομηνία κατά την οποία κατατίθεται η αίτηση στο γραφείο απευθείας ή σε μία από τις τοπικές υπηρεσίες του γραφείου ή εθνικούς οργανισμούς, που έχουν συσταθεί ή στους οποίους έχουν ανατεθεί καθήκοντα σύμφωνα με το άρθρο 30 παράγραφος 4 του βασικού κανονισμού. Το άρθρο 4 παράγραφος 4 του παρόντος κανονισμού εφαρμόζεται κατ' αναλογία.
3. Όταν η πληρωμή του τέλους της αιτήσεως δεν θεωρείται ότι έχει ληφθεί κατά την στιγμή της παραλαβής της αίτησης στο γραφείο, το γραφείο προσδιορίζει, σύμφωνα με το άρθρο 51 του βασικού κανονισμού, προθεσμία δύο εβδομάδων η οποία δεν επηρεάζει την ημερομηνία της αίτησης κατά την έννοια του άρθρου 51 του βασικού κανονισμού 7 νέα πρόσκληση για πληρωμή, όπως προβλέπεται στο άρθρο 83 παράγραφος 2 του βασικού κανονισμού, δεν πραγματοποιείται πριν από την εκπνοή της εν λόγω προθεσμίας.
4. Όταν η πληρωμή του τέλους αιτήσεως θεωρείται ότι έχει παραληφθεί μετά την εκπνοή της προθεσμίας που ορίζεται σύμφωνα με τις διατάξεις της παραγράφου 3, η ημερομηνία παραλαβής της πληρωμής πρέπει να θεωρείται ως ημερομηνία υποβολής της αίτησης κατά την έννοια του άρθρου 51 του βασικού κανονισμού.
5. Οι διατάξεις της παραγράφου 4 δεν εφαρμόζονται εάν έχουν παρασχεθεί μαζί με την αίτηση επαρκή έγγραφα αποδεικτικά στοιχεία των ενεργειών που είναι αναγκαίες για την πληρωμή του τέλους αιτήσεως 7 εφαρμόζεται το άρθρο 4 παράγραφος 5 κατ' αναλογία.
6. Εάν η πληρωμή του τέλους αιτήσεως θεωρείται ότι δεν έχει παραληφθεί, τότε το γραφείο δεν δημοσιεύει τη συγκεκριμένη αίτηση και αναβάλλει τη διεξαγωγή της τεχνικής εξέτασης.
Άρθρο 8
Τέλη σχετικά με την τεχνική εξέταση
1. Για τη ρύθμιση και τη διενέργεια της τεχνικής εξέτασης της ποικιλίας η οποία αποτελεί το αντικείμενο αίτησης για κοινοτικό δικαίωμα επί φυτικής ποικιλίας (τέλος εξέτασης) πρέπει να καταβάλλονται τέλη όπως ορίζεται στο παράρτημα Ι για κάθε περίοδο βλαστήσεως που έχει αρχίσει. Στην περίπτωση ποικιλιών που ειδικά συστατικά της πρέπει να αναπολλαπλασιασθούν για παραγωγή υλικού προς εξέταση, το τέλος εξέτασης που καθορίζεται στο παράρτημα Ι θα χρεώνεται για κάθε τέτοια ποικιλία για κάθε ένα συστατικό της που η επίσημη περιγραφή δεν είναι διαθέσιμη και το οποίο πρέπει επίσης να εξετασθεί, αλλά σε καμία περίπτωση δεν υπερβαίνει τα 3 000 Ecu.
2. Το τέλος εξέτασης για την πρώτη περίοδο βλαστήσεως πρέπει να καταβάλλεται εντός ενός μηνός από τη λήξη της προθεσμίας για την παραλαβή του υλικού για τεχνική εξέταση.
3. Το τέλος εξέτασης για κάθε περίοδο βλαστήσεως πρέπει να καταβάλλεται το αργότερο ένα μήνα πριν την έναρξη της εν λόγω περιόδου εκτός εάν το γραφείο αποφασίσει διαφορετικά.
4. Ο πρόεδρος του γραφείου δύναται να δημοσιεύσει τις ημερομηνίες πληρωμής που αναφέρονται στο παρόν άρθρο στην επίσημη εφημερίδα του γραφείου.
5. Στην περίπτωση μιας έκθεσης εξέτασης για αποτελέσματα της τεχνικής εξέτασης που έχει ήδη διεξαχθεί, σύμφωνα με το άρθρο 27 του κανονισμού διαδικασίας πριν από την ημερομηνία της αίτησης κατά την έννοια του άρθρου 51 του βασικού κανονισμού, χρεώνεται τέλος διεκπεραίωσης που θα καταβάλλεται εντός συγκεκριμένης προθεσμίας καθοριζόμενης από το γραφείο.
Άρθρο 9
Ετήσιο τέλος
1. Το γραφείο χρεώνει τον κάτοχο κοινοτικού δικαιώματος επί φυτικής ποικιλίας καλουμένου στο εξής «ο κάτοχος», με τέλος για κάθε χρόνο που διαρκεί το κοινοτικό δικαίωμα επί φυτικής ποικιλίας (ετήσιο τέλος) όπως ορίζεται στο παράρτημα ΙΙ.
2. Η ημερομηνία πληρωμής του ετήσιου τέλους πρέπει να είναι η τελευταία ημέρα του ημερολογιακού μήνα που έπεται του ημερολογιακού μήνα κατά τον οποίο παραχωρήθηκε το κοινοτικό δικαίωμα επί φυτικής ποικιλίας, και την αντίστοιχη ημέρα για κάθε επόμενο έτος.
3. Το γραφείο διαβιβάζει στον κάτοχο, εγγράφως, αίτημα που περιλαμβάνει το αντικείμενο της πληρωμής, το οφειλόμενο ποσό, την ημερομηνία κατά την οποία πρέπει να γίνει η πληρωμή, συμπεριλαμβανομένης αναφοράς όπως προβλέπεται στο άρθρο 13 παράγραφος 2 στοιχείο α).
4. Το γραφείο δεν επιστρέφει πληρωμές που πραγματοποιούνται προκειμένου να εξακολουθήσει να ισχύει τέτοιο δικαίωμα.
Άρθρο 10
Τέλη για τη διεκπεραίωση ειδικών αιτημάτων
1. Τα τέλη για τη διεκπεραίωση αιτημάτων πρέπει να καταβάλλονται από τον αιτούντα ως εξής:
α) αίτηση για δικαίωμα αναγκαστικής εκμετάλλευσης, που περιλαμβάνει οποιεσδήποτε καταχωρήσεις στα μητρώα, αίτηση για δικαιώματα εκμετάλλευσης που πρέπει να παραχωρηθούν από το γραφείο σύμφωνα με το άρθρο 100 παράγραφος 2 του βασικού κανονισμού, ή αίτημα για τροποποίηση τέτοιων παραχωρηθέντων δικαιωμάτων εκμετάλλευσης (υποχρεωτικό τέλος αδείας), εκτός εάν πρόκειται για την Επιτροπή ή κράτος μέλος στην περίπτωση που αναφέρεται στην παράγραφο 2 του άρθρου 29 του βασικού κανονισμού: 1 500 Ecu 7 β) αίτημα για τις ακόλουθες καταχωρήσεις στο μητρώο των κοινοτικών δικαιωμάτων επί φυτικών ποικιλιών (τέλος καταχώρησης):
- μεταβίβαση κοινοτικού δικαιώματος επί φυτικής ποικιλίας,
- συμβατικό δικαίωμα εκμετάλλευσης,
- αναγνώριση ποικιλιών ως αρχικών ποικιλιών και ως κατ' ουσίαν παραγομένων ποικιλιών,
- έναρξη των ενεργειών ως προς τις διεκδικήσεις που αναφέρονται στο άρθρο 98 παράγραφοι 1 και 2 και στο άρθρο 99 του βασικού κανονισμού,
- κοινοτικό δικαίωμα επί φυτικής ποικιλίας το οποίο παραχωρείται ως ασφάλεια ή ως πραγματοπαγές δικαίωμα,
- οποιαδήποτε αναγκαστική εκτέλεση όπως αναφέρεται στο άρθρο 24 του βασικού κανονισμού,:
300 Ecu 7 γ) αίτημα για οποιαδήποτε καταχώρηση στο μητρώο αιτήσεων για κοινοτικά δικαιώματα επί φυτικών ποικιλιών ή στο μητρώο κοινοτικών δικαιωμάτων επί φυτικών ποικιλιών, εκτός εκείνων που αναφέρονται στα στοιχεία α) και β): 100 Ecu 7 δ) αίτημα για τον καθορισμό του ύψους των εξόδων σύμφωνα με το άρθρο 85 παράγραφος 5 του βασικού κανονισμού: 100 Ecu.
2. Τα τέλη που αναφέρονται στην παράγραφο 1 πρέπει να καταβάλλονται κατά την ημέρα κατάθεσης της αίτησης η οποία προβλέπει την καταβολή του συγκεκριμένου τέλους. Όταν η πληρωμή δεν καταβάλλεται εγκαίρως εφαρμόζεται το άρθρο 83 παράγραφος 2 του βασικού κανονισμού.
Άρθρο 11
Τέλος προσφυγής
1. Ο προσφεύγων καταβάλλει τέλος προσφυγής 1 500 Ecu για τη διεκπεραίωση προσφυγής όπως προβλέπεται στο άρθρο 113 παράγραφος 2 στοιχείο γ) του βασικού κανονισμού.
2. Το ένα τρίτο του τέλους προσφυγής πρέπει να καταβάλλεται κατά την ημερομηνία παραλαβής της προσφυγής στο γραφείο 7 γι' αυτό το ένα τρίτο εφαρμόζεται στο άρθρο 83 παράγραφος 2 του βασικού κανονισμού. Τα υπόλοιπα δύο τρίτα του τέλους προσφυγής πρέπει να καταβάλλονται, κατόπιν αιτήσεως του γραφείου, εντός ενός μηνός από την παραπομπή της υπόθεσης στο αρμόδιο τμήμα προσφυγών του γραφείου.
3. Δίδεται εντολή για την επιστροφή του ήδη καταβληθέντος τέλους προσφυγής στην περίπτωση προδικαστικής αναθεώρησης, κατόπιν εντολής του προέδρου του γραφείου και σε άλλες περιπτώσεις από το τμήμα προσφυγών, αρκεί να πληρούνται οι προϋποθέσεις που ορίζονται στο άρθρο 83 παράγραφος 4 του βασικού κανονισμού.
4. Η διάταξη της παραγράφου 1 δεν εφαρμόζεται για την Επιτροπή ή κράτος μέλος το οποίο προσφεύγει κατά απόφασης που ελήφθη στο πλαίσιο του άρθρου 29 παράγραφος 2 του βασικού κανονισμού.
Άρθρο 12
Τέλη που ορίζονται από τον πρόεδρο του γραφείου
1. Ο πρόεδρος του γραφείου ορίζει το ύψος των διοικητικών τελών για τις ακόλουθες περιπτώσεις:
α) το τέλος διεκπεραίωσης που προβλέπεται στο άρθρο 8 παράγραφος 5 7 β) τα τέλη για χορήγηση αντιγράφων, πιστοποιημένων ή μη, όπως ειδικότερα αναφέρονται στο άρθρο 84 παράγραφος 3 του κανονισμού διαδικασίας, και γ) τα τέλη της επίσημης εφημερίδας του γραφείου (άρθρο 89 του βασικού κανονισμού, άρθρο 87 του κανονισμού διαδικασίας) και κάθε άλλης δημοσίευσης του γραφείου.
2. Ο πρόεδρος του γραφείου μπορεί να αποφασίσει προκαταβολή τέλους για υπηρεσίες που αναφέρονται στην παράγραφο 1 στοιχεία β) και γ).
Άρθρο 13
Πρόσθετες επιβαρύνσεις
1. Το γραφείο μπορεί να ορίσει πρόσθετη επιβάρυνση για το τέλος αιτήσεως εάν:
α) δεν δύναται να εγκριθεί προτεινόμενη ονομασία, σύμφωνα με το άρθρο 63 του βασικού κανονισμού, λόγω του ότι είναι ταυτόσημη με ονομασία άλλης ποικιλίας ή για λόγους διαφοράς από την ονομασία της ίδιας ποικιλίας ή β) ο υποβάλλων αίτηση για κοινοτικό δικαίωμα επί φυτικής ποικιλίας υποβάλει νέα πρόταση για την ονομασία της ποικιλίας, εκτός εάν το γραφείο του έχει ζητήσει να το κάνει ή εάν έχει υποβάλει αίτηση για κοινοτικό δικαίωμα επί φυτικής ποικιλίας σύμφωνα με το άρθρο 21 παράγραφος 3 του κανονισμού διαδικασίας.
Το γραφείο δεν δημοσιεύει πρόταση για ονομασία ποικιλίας πριν την καταβολή της πρόσθετης επιβάρυνσης η οποία πρέπει να καταβληθεί σύμφωνα με τις διατάξεις του πρώτου εδαφίου.
2. Το γραφείο δύναται να επιβάλει πρόσθετη επιβάρυνση στο ετήσιο τέλος εάν:
α) ο κάτοχος δεν κατέβαλε το ετήσιο τέλος σύμφωνα με το άρθρο 9 παράγραφοι 2 και 3 ή β) η ονομασία της ποικιλίας πρέπει να τροποποιηθεί λόγω συγκρουομένου προηγουμένου δικαιώματος τρίτου όπως ορίζεται στην παράγραφο 1 του άρθρου 66 του βασικού κανονισμού.
3. Οι πρόσθετες επιβαρύνσεις που αναφέρονται στις παραγράφους 1 και 2 θα μπορούν να επιβληθούν σύμφωνα με τους κανόνες και μεθόδους που θα καθιερωθούν σύμφωνα με το άρθρο 36 παράγραφος 1 στοιχείο δ) του βασικού κανονισμού, ανέρχονται στο 20 % του συγκεκριμένου τέλους, είναι τουλάχιστον 100 Ecu και πρέπει να καταβάλλονται εντός ενός μηνός από την ημερομηνία της έκδοσης από το γραφείο της σχετικής αίτησης.
Άρθρο 14
Παρεκκλίσεις
1. Κατά παρέκκλιση του άρθρου 7, η ημερομηνία της αιτήσεως κατά την έννοια του άρθρου 51 του βασικού κανονισμού δεν πρέπει να επηρεάζεται σε ό,τι αφορά όλες τις αιτήσεις που κατατίθενται σύμφωνα με το άρθρο 116 παράγραφοι 1 ή 2 του βασικού κανονισμού εάν οι ενέργειες οι αναγκαίες για την πληρωμή του τέλους αιτήσεως πραγματοποιούνται έως τις 30 Σεπτεμβρίου 1995 το αργότερο και όταν ο αιτών για κοινοτικό δικαίωμα προστασίας φυτικής ποικιλίας παραθέσει επαρκή έγγραφα αποδεικτικά στοιχεία των ενεργειών που είναι αναγκαίες για την πληρωμή.
2. Κατά παρέκκλιση του άρθρου 8 παράγραφος 5 ένα τέλος διεκπεραίωσης 100 Ecu καταβάλλεται όταν τεχνική εξέταση της ποικιλίας πραγματοποιείται βάσει των διαθέσιμων ευρημάτων που προκύπτουν από οποιαδήποτε διαδικασία για την παραχώρηση εθνικού δικαιώματος κοινοτικής ποικιλίας σύμφωνα με το άρθρο 116 παράγραφος 3 του βασικού κανονισμού. Κατά παρέκκλιση του άρθρου 10, το διοικητικό τέλος πρέπει να καταβληθεί μέχρι τις 30 Νοεμβρίου 1995 το αργότερο.
3. Κατά παρέκκλιση του άρθρου 8 παράγραφος 5, οι αρχές που χορηγούν εθνικό δικαίωμα φυτικής ποικιλίας μπορούν να επιβάλουν στον αιτούντα κοινοτικό δικαίωμα φυτικής ποικιλίας ένα τέλος για τη διάθεση σχετικών εγγράφων σύμφωνα με τις προϋποθέσεις που καθορίζονται στο άρθρο 93 παράγραφος 3 του κανονισμού διαδικασίας. Το ύψος του τέλους δεν θα υπερβαίνει το τέλος που επιβάλει από το οικείο κράτος μέλος για τη μεταβίβαση έκθεσης εξέτασης από μια εξεταστική αρχή άλλης χώρας 7 η πληρωμή του θα γίνεται με κάθε επιφύλαξη σύμφωνα με τις παραγράφους 1 και 2.
4. Κατά παρέκκλιση του άρθρου 8 το γραφείο επιβάλλει τέλος εκθέσεως ύψους 300 Ecu για τις εκθέσεις εξέτασης που τίθενται στη διάθεση του γραφείου σύμφωνα με το άρθρο 94 του κανονισμού διαδικασίας. Το γραφείο ορίζει προθεσμία για την πληρωμή.
Άρθρο 15
Έναρξη ισχύος
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 31 Μαΐου 1995.

Labels: 7
4
15
6